Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 1259/2012 dėl Europos Sąjungos ir Mauritanijos Islamo Respublikos žvejybos partnerystės susitarime numatytų žvejybos galimybių paskirstymo /* COM/2013/0419 final - 2013/0194 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Remdamasi Tarybos suteiktu leidimu derėtis, Europos Komisija derėjosi su Mauritanijos Islamo Respublika dėl Europos Sąjungos ir Mauritanijos Islamo Respublikos žvejybos susitarimo protokolo atnaujinimo. Šioms deryboms pasibaigus, 2012 m. liepos 26 d. parafuotas naujas protokolas, kuris laikinai galioja nuo jo pasirašymo datos 2012 m. gruodžio 16 d. Naujasis protokolas apima 2 metų laikotarpį nuo tos dienos. Europos Sąjungai skirtos žvejybos galimybės pagal naująjį protokolą buvo paskirstytos 2012 m. gruodžio 3 d. Tarybos reglamentu (ES) Nr. 1259/2012 dėl žvejybos galimybių paskirstymo pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, ir kuriuo iš dalies keičiamas Reglamentas (EB) Nr. 1801/2006[1]. 2013 m. vasario 19–20 d. Paryžiuje posėdžiavo Žvejybos partnerystės susitarimo 10 straipsnyje nurodytas Europos Sąjungos ir Mauritanijos jungtinis komitetas. Jungtinis komitetas 2013 m. vasario 20 d. protokolu patvirtino ES prašymą perkelti tris 6 kategorijos licencijas į 5 kategoriją, atsižvelgiant į Prancūzijos žvejybos planus ir jos laivyno komercinę strategiją ir suderinus su atitinkamomis valstybėmis narėmis. Po šio posėdžio protokole nuo šiol numatomos tokios metinės tunų žvejybos galimybės: – 25 tunų žvejybos seineriai (anksčiau – 22 tunų žvejybos seineriai); – 19 tunus kartinėmis ūdomis ar ūdomis žvejojančių laivų (anksčiau – 22 tunus kartinėmis ūdomis ar ūdomis žvejojantys laivai). Todėl reikėtų iš naujo nustatyti žvejybos galimybių paskirstymą 5 ir 6 kategorijose. Todėl Tarybos reglamente (ES) Nr. 1259/2012 turi būti atlikti pakeitimai, susiję su šių žvejybos galimybių paskirstymu. Atsižvelgiant į tai, kad toks perskirstymas susijęs tik su Prancūzijai skirtų žvejybos galimybių perskirstymu ir kad kitų valstybių narių interesams jis neturi jokio poveikio, kad bendras žvejybos galimybių skaičius lieka nepakitęs, kad Europos Sąjungos finansinio įnašo dydis nekeičiamas ir į tai, kad yra pavojus neišnaudoti dabar protokolu teikiamų žvejybos galimybių, yra svarbu, kad šios licencijos būtų perkeltos nedelsiant. Todėl ši nuostata turi įsigalioti atgaline data nuo Jungtinio komiteto protokolo pasirašymo dienos – 2013 m. vasario 20 d. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Su suinteresuotosiomis šalimis konsultuotasi iki Jungtinio komiteto posėdžio. Be to, per techninius susitikimus konsultuotasi su valstybiø nariø ekspertais. Po ðiø konsultacijø padaryta iðvada, kad susitarus su Mauritanija reikëtø padaryti pakeitimus. Pakeitimai nesusijæ su bendru tunø þvejybos galimybiø skaièiumi, todël iðtekliams átakos neturi. Be to, finansinio poveikio Europos Sàjungos finansiniam ánaðui jie neturës. 3. IŠVADOS Tuo remdamasi Komisija siūlo, kad Taryba priimtų šį reglamentą, kuriuo keičiamas Reglamentas (ES) Nr. 1259/2012. 2013/0194 (NLE) Pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 1259/2012 dėl Europos Sąjungos ir Mauritanijos Islamo Respublikos žvejybos partnerystės susitarime numatytų žvejybos galimybių paskirstymo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Europos Komisijos pasiūlymą, kadangi: (1) 2006 m. lapkričio 30 d. Taryba priėmė Reglamentą (EB) Nr. 1801/2006 dėl Europos bendrijos ir Mauritanijos Islamo Respublikos žvejybos partnerystės susitarimo sudarymo[2] (toliau – partnerystės susitarimas); (2) nuo 2012 m. gruodžio 16 d. pagal Tarybos sprendimą 2012/827/ES[3] laikinai taikomas naujasis protokolas, kuriuo nustatomos žvejybos partnerystės susitarime numatytos žvejybos galimybės ir finansinis įnašas. Naujuoju protokolu Europos Sąjungos laivams suteikiamos žvejybos galimybės vandenyse, kurie priklauso Mauritanijos jurisdikcijai žuvininkystės srityje. Europos Sąjungai skirtos žvejybos galimybės pagal naująjį protokolą buvo paskirstytos 2012 m. gruodžio 3 d. Tarybos reglamentu (ES) Nr. 1259/2012 dėl žvejybos galimybių paskirstymo pagal Protokolą, kuriuo dvejiems metams nustatomos Europos Sąjungos ir Mauritanijos Islamo Respublikos žvejybos partnerystės susitarime numatytos žvejybos galimybės ir finansinis įnašas, ir kuriuo iš dalies keičiamas Reglamentas (EB) Nr. 1801/2006[4]; (3) 2013 m. vasario 19–20 d. posėdžiavo Žvejybos partnerystės susitarimo 10 straipsnyje numatytas Europos Sąjungos ir Mauritanijos jungtinis komitetas. Remdamosi minėto jungtinio komiteto protokolu, abi šalys susitarė perskirstyti naujajame protokole numatytas 5 (tunų žvejybos seineriai) ir 6 (tunus kartinėmis ūdomis ir ūdomis žvejojantys laivai) kategorijų žvejybos galimybes. Toks perskirstymas susijęs tik su Prancūzijai skirtų žvejybos galimybių perskirstymu; kitų valstybių narių interesams jis neturi jokio poveikio. Bendras žvejybos galimybių skaičius lieka nepakitęs. Europos Sąjungos finansinio įnašo dydis nekeičiamas. Be to, atsižvelgiant į tai, kad šiuo metu protokolu teikiamos žvejybos galimybės nėra iki galo išnaudojamos, yra svarbu, kad šios licencijos būtų perkeltos nedelsiant. Todėl reikėtų, kad šis reglamentas įsigaliotų iškart po jo paskelbimo ir kad jis būtų taikomas nuo 2013 m. vasario 20 d., Jungtinio komiteto protokolo pasirašymo ir žvejybos galimybių perskirstymo dienos, PRIĖMĖ ŠĮ REGLAMENTĄ: 1 straipsnis Reglamento (ES) Nr. 1259/2012 1 straipsnio 1 dalies e ir f punktai pakeičiami taip: „e) 5 kategorija. Tunų žvejybos seineriai Ispanija 17 licencijų Prancūzija 8 licencijos f) 6 kategorija. Tunus kartinėmis ir ilgosiomis dreifinėmis ūdomis žvejojantys laivai Ispanija 18 licencijų Prancūzija 1 licencija“. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Jis taikomas nuo 2013 m. vasario 20 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] OL L 361, 2012 12 31, p. 87. [2] OL L 343, 2006 12 8, p. 1. [3] OL L 361, 2012 12 31, p. 10. [4] OL L 361, 2012 12 31, p. 87